قال مسؤول بوزارة الصحة في اتصال لـ”كود”، إن “الوزارة باقي كادرس فعالية الكلوروكين ف علاج المصابين بفيروس كورونا”، مضيفا :”هاد الدراسة قريبة تخرج”. وأوضح المسؤول :”دوا ديال الكلوروكين لي تيعطيو مزال قيد الدراسه و متبعين هاد البروتوكول بحالنا بحال الدول الأخرى”. ولم يستبعد المتحدث أن يكون ارتفاع عدد حالات الشفاء بسبب استعمال هذا الدواء، لكن “الدراسة مزال مخرجاتش، خصوصا الناس لي تصابو كاين لي كمل 10 و15 يوم باش يبان اثر العلاج”، مؤكدا أن استعمال الكلوروكين بداه المغرب يوم 22 مارس الماضي، يعني خصنا مزال واحد 18 يوم باش نعرفو الفعالية ديالو ف الحد من الوفيات. وكشف مسؤول بوزارة الصحة لـ”كود”، أن المغرب لا يعاني من مشكلة “الأسرة” لاحتضان المصابين بفيروس “كورونا”. وأفاد المتحدث لـ”كود” بلي القطاع الصحي العمومي فيه 22500 من الأسرة بلا ما نحسبو الطب العسكري والقطاع الخصوصي، ومكاينش عندنا فهاد الجانب تا شي مشكل”. وتابع :”تا أسرة الإنعاش راه غير 13 في المائة من المصابين هوما لي كيحتاجوها، وعندنا فيها ما يكفي”، مشيرا إلى أنه بعدما شراو اسرة غايكونو وصلو لـ 3000 سرير. وشدد المتحدث بلي الوضعية الخطيرة لي كان متوقعة نوصلو ليها تجاوزها المغرب، ولكن “الحذر ثم الحذر”، موضحا :”مخصناش نتساهلو وخصنا كاملين نمشيو دقة دقة بهاد المغرب لي كنشبهو ب السفينة لبر الأمان”. وكشف محمد اليوبي، مدير مديرية علم الأوبئة ومكافحة الأمراض بالوزارة ديال الصحة، مساء اليوم السبت، عن تسجيل 97 إصابة مؤكدة جديدة بفيروس “كورونا” وهادشي غير فظرف 24 ساعة الماضية، ليرتفع العدد الإجمالي ديال المصابين ف بلادنا لـ1545 حالة مؤكدة. وتم تسجيل 22 حالة شفاء جديدة ليرتفع العدد الإجمالي ديال الحالات اللي برات من هاد الفيروس إلى 146 حالة. 
مسؤول بوزارة الصحة لـ”كود”: عندنا 22500 من الأسرة و13 في المائة من المصابين بـ”كورونا” كيحتاجو أسرة الانعاش وباقي كندرسو تأثير دواء الكلوروكين